

**Двойна победа за български фотограф в 2018**

**Sony World Photography Awards**

* **Веселин Атанасов спечели първото място в категория Пейзаж и Природа в раздел Любители и стана носител на Националната награда за България**
* **Днес бяха обявени всички победители от раздел Любители и носителите на Национална Награда**
* **Всички фотографии са налични на** [**www.worldphoto.org/press**](http://www.worldphoto.org/press)

Впечатляваща снимка на българския любител-фотограф **Веселин Атанасов** беше обявена днес за победител както в **категорията Пейзаж и Природа в раздел Любители**, така и в раздел **Национална Награда за България** в конкурса 2018 Sony World Photography Awards.

Побеждавайки стотици хиляди подадени за участие фотографии, печелившата творба *„Ранна Есен“* беше избрана от експертния панел от съдии да бъде отличена с две награди: за най-добрата индивидуална снимка сред подадените за участие от целия свят в категорията за любители Пейзаж и Природа и за най-добрата индивидуална снимка, подадена за участие от български фотограф, в която и да е от десетте категории на раздел Любители.

Като победител в Категория за любители и носител на Национална награда, Веселин Атанасов ще получи най-ново фотографско оборудване от Sony. В допълнение, отличената творба ще бъде включена в Албума от конкурса за 2018 и ще бъде показана в изложбата на Sony World Photography Awards 2018 в Лондон от 20 април до 6 май.

Фотографът ще се състезава с победителите в останалите девет категории за любители за титлата Фотограф-любител на годината и наградата от 5,000 щатски долара.

Създаден от Световната фотографска организация /СФО/, конкурсът Sony World Photography Awards е най-всеобхватният конкурс за фотографи в света. В 11-тото издание участват рекорден брой от над 320,000 снимки на фотографи от над 200 държави и територии и това са едни от най-хубавите съвременни фотографии, заснети през изминалата година.

**Веселин Атанасов – победител в категория Пейзаж и Природа в раздел Любители и носител на Националната награда за България**

Атанасов е IT специалист от Казанлък, чийто любим жанр е пейзажната фотография. Той е самоук фотограф, започнал да се занимава сериозно със снимане от лятото на 2014 г. През 2016, той участва в няколко конкурса под патронажа на FIAP (Международната федерация за фотографско изкуство) и е удостоен с титлата Артист на FIAP. Наскоро, Атанасов е избран за финалист в конкурса Hasselblad Masters 2018 в категория Пейзаж/Природа.

В описанието на своята печеливша творба Атанасов казва: *„Фотографията беше заснета една сутрин в горите на Стара Планина в България. Снимах гората, която беше започнала да се обагря в есенни цветове и беше покрита с гъста мъгла.“*

Фотографът сподели: *„Това е изключително важна победа за мен и е вълнуващ начин да открия прогреса, който постигам като фотограф. Убеден съм, че тя ще ми послужи като прекрасен тласък за по-нататъшно подобрение, затова окуражавам всички любители фотографи като мен да дадат най-доброто от себе си и да се включат в конкурса!“*

Този успех бе обявен днес наред с всички 63 носители на Национална Награда и победителите в 10 категориите на раздел Любители. Победителите в раздел Професионалисти и носителите на титлите Фотограф на годината ще бъдат обявени на 19 април. За повече информация посетете [www.worldphoto.org](http://www.worldphoto.org)

**За повече информация, моля свържете се с:**

Ралица Захариева, мениджър PR отдел, Broks Vision

zaharieva@broksvision.com / +359 888 56 30 31

**Бележки за редакторите** **За World Photography Organisation**

Световната фотографска организация /СФО/ е глобална платформа за фотографски инициативи. Работеща в над 180 държави, целта й е да предизвика широк обществен интерес и да насочи вниманието към изкуството на фотографията. Организацията се гордее със своите трайно изградени връзки както с фотографите по света, така и с водещи в индустрията партньори.

СФО целогодишно организира множество публични събития, сред които Sony World Photography Awards – един от водещите фотографски конкурси в света, и PHOTOFAIRS – международни арт изложения, посветени на фотографията, с издания в Шанхай и Сан Франциско. За повече информация посетете: [www.worldphoto.org](http://www.worldphoto.org)

**За Sony**

Sony Corporation е водещ производител на аудио, видео, игри, мобилни устройства, свързани устройства и информационни технологии за потребителския и професионалния пазар. Със своите музикален, фото и видео, компютърен и онлайн бизнес, Sony е разпозната като една от водещите компании за електроника и забавление в света. Sony записа рекордни годишни продажби за фискалната година, приключила на 31 март 2017 г., възлизащи на приблизително $76 милиарда. Глобална уеб страница: <http://www.sony.net>